**САОПШТЕЊЕ О ИСТРАЖИВАЊУ ПРИУШТИВОСТИ ВОДНИХ УСЛУГА У ОПШТИНИ СРБАЦ**

**фебруар, 2024. године**

# 

# **САДРЖАЈ**

[**1.** **УВОД** 1](#_Toc148346014)

[**2.** **РЕЗУЛТАТИ ИСТРАЖИВАЊА** 2](#_Toc148346015)

[2.1. Број анкетираних систематизованих по насељима 2](#_Toc148346016)

[2.2. Број анкетираних систематизовани према типу домаћинства 3](#_Toc148346017)

[2.3. Број анкетираних систематизовани према броју чланова домаћинства 4](#_Toc148346018)

[2.4. Укупни расходи домаћинства 4](#_Toc148346019)

[2.5. Расходи за воду и канализацију 5](#_Toc148346020)

[2.6. Резултати о просјечној приуштивости расхода за воду и канализацију у односу на укупне расходе 6](#_Toc148346021)

[2.7. Оцјена задовољства корисника 7](#_Toc148346022)

**3. ЗАКЉУЧАК** .............................................................................................................8

# **УВОД**

Општина Србац заједно са КП. ''ВОДОВОД'' ад. Србац спровела је анкету о приуштивости водних услуга за општину Србац за корисничку групу ''домаћинства'',а посматрајући период потрошње од 01.01.2023. године до 31.12.2023. године.

У циљу спровођења анкете начелник општине Рјешењем број: 02-111-181/23 од 03.11.2023. године, именовао је анкетни тим у следећем саставу:

1. Божо Марковић – вођа тима,

2. Дејан Андрић – члан, и

3. Јована Јанковић – члан.

Задаци Тима били су:

- да одреди број репрезентативног узорка примјеном Методологије преузете кроз МЕГ пројекат – фаза 2,

- да припреми и одштампа анкетне листиће,

- да одреди особе за спровођење анкете – анкетаре,

- да прикупи неопходне податке од КП. ''ВОДОВОД'' ад. Србац,

- да обучи анкетаре и подјели им анкетне листиће,

- да резултате анкете унесе у ЕХЦЕЛ алат за израчун приуштивости преузет кроз МЕГ пројекат – фаза 2, и

- да прикупљене податке анализира и сачини овај извјештај.

Као крајњи рок за анкетирање корисника одређен је 31.01.2024. године, а рок за спровођење анкете је 31.04.2024. године.

Тим се састао већ 06.11.2023. године, те је:

- донио план за спровођење анкете,

- одредио рокове,

- одредио број репрезентативног узорка,

- усвојио нацрт анкетног листића

- задужио вођу тима да припреми и одштампа анкетне листиће,

- одредио анкетаре.

За анкетаре су изабрани:

1. Жељка Јејинић – радник општине, и

2. Мићо Кусић – радник КП. ''ВОДОВОД'' ад. Србац уз учешће инкасатора.

Као репрезентативни узорак примјеном ЕХЦЕЛ алата одређено је 230 корисника услуга КП. ''ВОДОВОД'' ад. Србац, од чега је минимално требало бити 53 корисника који су на заједничком водомјеру (стамбене зграде) и овај услов је испоштован.

Примјеном ''Смјерница за истраживање приуштивости водних услуга и провођење анкете приуштивости'' преузетих кроз МЕГ пројекат – фаза 2, одређен је праг приуштивости од 4% издвајања за услуге водовода и канализације у односу на укупне расходе домаћинства. Такође примјеном ових Смјерница, консултант је предвидио да се од укупног броја анкетираног становништва 25% анкета односи на запослене раднике КП. ''ВОДОВОД'' ад. Србац и општине Србац одн. 57 анкетираних треба да је из ове групације, што је и урађено.

07.11.2023. године тим је позвао анкетаре, подјелио им анкетне листиће и обучио за унос, те је истог дана анкетирање и оточело уз објаву на званичним ВЕБ сајтовима КП. ''ВОДОВОД'' ад. Србац и општине Србац. Анкетирање и обрада података завршени су до 20.02.2024. године.

Од укупно анкетираних 230, само њих 13 је одбило да учествује у анкети, те њихови резултати нису ни анализирани.

Циљ овог истраживања је да се утврди колики проценат грађана може себи да приушти услуге водоснабдијевања и одводње, а са друге стране да се да оговор на питање ''да ли постојећу цијену услуга домаћинства могу да плаћају и колико је то оптерећење у односу на укупну потрошњу''.

Собзиром да једино мјесто Србац има изграђену канализациону мрежу, као и да је највећа концентрација становника баш ту, то је и одлучено да се у Српцу уради највећи број анкета, а да се за остала мјеста распореди зависно од величине локалне заједнице и броја прикључака (није лимитирано цифрама).

# **РЕЗУЛТАТИ ИСТРАЖИВАЊА**

У анкети је учествовало 230 домаћинстава, од чега је 13 или одбило да попуни анкету или је испитаник дао одоговоре који нису реални нпр. да је мјесечна потрошња 200 КМ, да незна дати одговоре и сл.

Собзиром на то, проценат успјешности анкете је 94,35% (>75%), па се сматра да анкета нема претпостављену статистичку поузданост резултата (95%), али се може користити за потребе планирања и доношења одлука.

## Преглед броја анкетираних по насељима

|  |  |  |
| --- | --- | --- |
| **Насеље** | **Broj анкетираних** | **Проценат** |
| Србац | 117 | 53,92% |
| Повелич | 20 | 9,22% |
| Ресавац | 1 | 0,46% |
| Стари Мартинац | 3 | 1,38% |
| Ћукали | 1 | 0,46% |
| Горња Лепеница | 8 | 3,69% |
| Пријебљези | 2 | 0,92% |
| Горњи Срђевићи | 1 | 0,46% |
| Гламочани | 1 | 0,46% |
| Ножичко | 32 | 14,75% |
| Доња Лепеница | 10 | 4,61% |
| Брезовљани | 10 | 4,61% |
| Жупски Разбој | 4 | 1,84% |
| Ситнеши | 5 | 2,30% |
| Кобаш | 1 | 0,46% |
| Село Србац | 1 | 0,46% |
| **Укупно** | **217** | **100,00%** |

## 

*Табела 1:* Број анкетираних систематизиран по насељима изражен номинално и процентуално

## Број анкетираних систематизираних према типу домаћинства

*Графикон 1:* Број анкетираних систематизиран према типу домаћинства изражен номинално и процентуално

# Број анкетираних систематизираних према броју чланова домаћинства

*Графикон 2:* Број анкетираних систематизиран према броју чланова домаћинства изражен номинално и процентуално

# Укупни расходи домаћинства

|  |  |  |  |  |
| --- | --- | --- | --- | --- |
| Број чланова домаћинства | Валидни мјесечни расход | Валидни мјесечни расход (%) | Просјечни расход по домаћинствима | Просјечни расходи по члану домаћинства |
| 1 | 17.775,46 | 4,15% | 1.045.62 | 1045.62 |
| 2 | 40.581,41 | 9,48% | 1.268.17 | 634.08 |
| 3 | 159.425,71 | 37,24% | 2.097.71 | 699.24 |
| 4 | 129.964,36 | 30,36% | 2.096.20 | 524.05 |
| 5 | 72.362,91 | 16,91% | 2.680.11 | 536.02 |
| 6 | 5.405,21 | 1,26% | 2.702.61 | 450.43 |
| 7 | 2.541,07 | 0,59% | 2.541.07 | 363.1 |
| Укупно | **428.056,13** | **100,00%** | **1.972,61** | **607,49** |

*Табела 2:* Укупни и просјечни расходи по домаћинствима и по члану домаћинства

С обзиром на то да је анкетирањем вршена класификација домаћинстава према броју чланова, претходна табела приказује расходе домаћинстава према свим основама у зависности од броја чланова.

Укупни расходи за сва анкетирана домаћинства према самосталној процјени чланова домаћинства износе 428.056,13 КМ. Уколико посматрамо, домаћинства према броју чланова, највећи збир укупних расхода имају домаћинства са 3 члана, а најмањи са 7 чланова.

Узимајући у обзир да су ово збирни подаци и да на њих значајно утиче број анкетираних домаћинстава, како бисмо добили релевантне и упоредиве податке, у Табели 2. су приказани и просјечни расходи по броју чланова домаћинства, као и по члану домаћинства.

На основу наведених података можемо анализирати и трошкове по члану домаћинства, при чему се види да се са повећањем броја чланова домаћинства смањују трошкови по члану домаћинства јер су поједини заједнички трошкови равномјерно распоређени на све чланове домаћинства. Према резултатима анкете и обраде података, просјечни издаци по члану домаћинства су 607,49 КМ, ​​без обзира на врсту домаћинства.

Ради добијања шире слике анализиране ситуације мора се нагласити да је медијана укупних расхода 40.581,41 КМ, а то значи да тачно 22,58% анкетираних домаћинстава има укупне расходе мање од 2000 КМ, док 77,42% има веће.

Најнижа медијана укупних расхода је код једночланог домаћинства и износи 1045,62 КМ , док је највиша 2702,61 код домаћинства са 6 чланова. Из овога видимо да растом броја чланова домаћинства расту и расходи по линеарној стопи од 17,15%, што указује и на то да је анкета релевантна одн. да су подаци давани анкетарима реални.

# Расходи за воду и канализацију

|  |  |  |  |
| --- | --- | --- | --- |
| Број чланова домаћинства | Просјечни мјесечни расходи за воду и канализацију по домаћинствима | Просјечни мјесечни расходи за воду и канализацију по домаћинствима (%) | Просјечни мјесечни трошкови за воду и канализацију по типу домаћинства (појединачно) |
| 1 | 290,46 | 4,81% | 17,09 |
| 2 | 775,41 | 12,83% | 24,23 |
| 3 | 2.024,60 | 33,50% | 26,64 |
| 4 | 1.874,36 | 31,02% | 30,23 |
| 5 | 885,91 | 14,66% | 32,81 |
| 6 | 103,21 | 1,71% | 51,61 |
| 7 | 89,07 | 1,47% | 89,07 |
| Укупно | **6.043,02** | **100,00** | **27,85** |

*Табела 3:* Укупни и просјечни расходи за воду и канализацију по домаћинствима

Укупни расходи за воду и канализацију групе анкетираних домаћинстава износе 6043,02 КМ, од чега највећи дио припада домаћинствима са 3 члана, односно 33,50%, што је у номиналном износу 2.024,60 КМ. Најмање учешће имају домаћинства са 7 чланова које износи 1,47%, односно 89,07 КМ. С обзиром на то да на ове податке велики утицај има број анкетираних домаћинстава, да би се неутралисао тај утицај, посматраће се и просјечни расходи за воду и канализацију за сваки тип домаћинства.

Евидентно је да са растем броја чланова домаћинства расту и расходи тог домаћинства за воду и канализацију. На основу прикупљених података констатујемо да су просјечни расходи за групу анкетираних домаћинстава са 1 чланом 17,09 КМ, док исти расходи за групу анкетираних домаћинстава са 7 чланова износе 89,07 КМ.

Просјечни расходи за воду и канализацију за сва анкетирана домаћинства без обзира на број чланова износи 27,85 КМ, док медијана износи 30,23 КМ. С озбиром на приближне вриједности медијане и просјека можемо констатовати на висок ниво поузданости података.

# Резултати о просјечној приуштивости расхода за воду и канализацију у односу на укупне расходе

Један од основних показатеља у овом истраживању јесте омјер приуштивости водних услуга, односно услуга водоснабдијевања и одвода отпадних вода. Приуштивост је мјерена односом између укупних расхода за воду и канализацију одређеног домаћинства и укупних расхода тог домаћинства по свим основама. Праг приуштивости постављен је на 4%, што значи да у једном домаћинству трошкови за воду и канализацију не би требало да прелазе 4% укупних трошкова тог домаћинства.

|  |  |  |
| --- | --- | --- |
| Приуштивост домаћинства | Приуштивост домаћинства бројчано | Проценат |
| ПРИХВАТЉИВ | 195 | 89,86% |
| НЕПРИХВАТЉИВ | 22 | 10,14% |
| Укупно | 217 | 100,00% |

*Табела 4:* Приуштивост домаћинства изражена номинално и процентуално

С обзиром на то да је праг приуштивости 4%, сва домаћинства чији расходи за воду и канализацију не прелазе 4% укупних расхода класификовани су као „прихватљиви“ док они чији су расходи за води и канализацију већи од 4% укупних расхода класификовани су као „неприхватљиви“.

Из Табеле 4. се види да је од укупног броја анкетираних домаћинстава 195 прихватљиво, што чини 89,86% анкетираних, а 22 неприхватљиво, односно 10,14%.

|  |  |
| --- | --- |
| Омјер приуштивости (Индекс) Однос расхода за ВиК/укупни расходи | Однос расхода за ВиК/укупни расходи (0)<4 ; (1)>=4 |
| ПРИХВАТЉИВ | 1,59 |
| НЕПРИХВАТЉИВ | 5,30 |
| Просјечна приуштивост | **1,96** |

*Табела 5:* Просјечна приуштивост домаћинстава

Обрадом анкете и сумирањем података утврђено је да је просјечна приуштивост анкетираних домаћинстава 1,96, што значи да укупно гледано расходи за воду и канализацију у просјеку учествују 1,96 % у укупним расходима.

Уколико посматрамо селективно прихватљива и неприхватљива анкетирана домаћинства констатујемо да је просјечан омјер приуштивости код анкетираних домаћинстава која су класификована као прихватљива 1,59, док је код оних који су класификовани као неприхватљиви 5,30.

# Оцјена задовољства корисника

Приликом прикупљања података оцјењено је и задовољство корисника услугама водоснабдијевања и канализације као и цијенама истих.

|  |  |  |  |
| --- | --- | --- | --- |
| Задовољство услугама водоснабдијевања | Задовољство услугама канализације | Задовољство цијенама водоснабдијевања | Задовољство цијенама канализације |
| 3,27 | 3,45 | 3,04 | 3,31 |

*Табела 6:* Просјечне оцјене задовољства корисника

**3 ЗАКЉУЧАК**

На основу обрађених резултата анкете, може се закључити да велики број грађана тачније 89,86% (готово 90%) може себи да приушти, по цијенама из 2023. године, услуге водоснабдијевања и одводње, а са друге стране да то оптерећење у односу на укупну потрошњу износи 1,96%.

Поред тога можемо закључити да су корисници задовољнији услугама него цијенама водоснабдијевања и канализације, те да се нека просјечна оцјена задовољства налази у рангу имеђу 3 и 4.

Да би се имао бољи увид у овај извјештај/саопштење у прилогу је исправно попуњени узорак анкетног листића.

Србац, 26.02.2024. године АНКЕТНИ ТИМ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Божо Марковић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дејан Андрић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Јована Јанковић

**АНКЕТНИ ЛИСТИЋ**

**БРОЈ: 1 од 230**

1. **Лични подаци:**
   1. Јединствена шифра потрошача:

|  |  |  |  |  |  |  |  |
| --- | --- | --- | --- | --- | --- | --- | --- |
| 0 | 0 | 0 | 0 | 0 | 0 | 0 | 1 |

1. **Подаци о домаћинству:**
   1. Број чланова домаћинства (заокружити одговарајући број чланова):

|  |  |  |  |  |  |  |  |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **8 и више** |

* 1. Тип домаћинства: (заокружити одговарајући тип):

|  |  |
| --- | --- |
| **КОЛЕКТИВНО СТАНОВАЊЕ** (заједнички водомјер) | **ИНДИВИДУАЛНО СТАНОВАЊЕ** (индивидуални водомјер) |
| **1** | **2** |

**УЗОРАК**

* 1. Тип насељеног мјеста у којем домаћинство живи (заокружити одговарајући тип):

|  |  |
| --- | --- |
| **УРБАНО** | **РУРАЛНО** |
| **1** | **2** |

* 1. Назив насељеног мјеста у којем домаћинство живи:

\_Србац\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. У које сврхе се вода користи (заокружити одговарајући одговор):

|  |  |  |
| --- | --- | --- |
| **Искључиво за личну употребу** | **Пољопривредне активности** | **МЈЕШОВИТЕ АКТИВНОСТИ (вода кориштена у ЛИЧНЕ сврхе и/или у канцеларији, у праоници или слично)** |
| **1** | **2** | **3** |

1. **Подаци о просјечним мјесечним трошковима домаћинства:**

**Молим Вас наведите просјечне мјесечне износе наведених трошкова Вашег домаћинства** (Уколико се трошак не плаћа, уписати нулу).

|  |  |
| --- | --- |
| **ВРСТА ТРОШКА ДОМАЋИНСТВА** | **ИЗНОС У KM** |
| **Храна и безалкохолна пића** | 400,00 КМ мјесечно |
| **Алкохолна пића и духан** | 100,00 КМ мјесечно |
| **Одјећа и обућа** (може и на годишњем нивоу, али то онда нагласити) | 500,00 КМ годишње |
| **Становање** (станарина и редовно одржавање стамбене јединице) | 400,00 КМ годишње |
| **Електрична енергија и остали енергенти и горива** (плин, угаљ, дрва и сл.) | 4000,00 КМ годишње |
| **Здравство** | 250,00 КМ годишње |
| **Превоз** (јавни превоз, гориво за аутомобил и слично) | 200,00 КМ мјесечно |
| **Комуникације** (телефон, Интернет и слично) | 80,00 КМ мјесечно |
| **Рекреација и култура** | 50,00 КМ мјесечно |
| **Образовање** | 300,00 КМ мјесечно |
| **Угоститељске услуге** | 150,00 КМ мјесечно |
| **Услуге смјештаја** (може на годишњем нивоу, нпр. годишњи одмори и слично, али то онда нагласити) | 2000,00 КМ годишње |
| **Остали трошкови (**покућство и опрема за кућу итд. – може на годишњем нивоу, али то онда нагласити) | 300,00 КМ годишње |
| **Укупан износ мјесечних трошкова:** | 1901,00 КМ |

1. **Задовољство потрошача водним услугама:**
   1. **Колико сте задовољни услугама КП''ВОДОВОД'' ад. Србац (Уписати оцјену од 1 до 5):**

|  |  |  |  |  |  |
| --- | --- | --- | --- | --- | --- |
|  | **1**  **Тотално незадовољан** | **2**  **Прилично незадовољан** | **3**  **Нити сам задовољан, нити незадовољан** | **4**  **Прилично сам задовољан** | **5**  **Презадовољан сам** |
| **Водоснабдијевање** |  |  | 3 |  |  |
| **Одводња отпадних вода (канализација)** |  |  |  | 4 |  |

**УЗОРАК**

* 1. **Колико сте задовољни цијена КП ''ВОДОВОД'' ад. Србац (Уписати оцјену од 1 до 5):**

|  |  |  |  |  |  |
| --- | --- | --- | --- | --- | --- |
|  | **1**  **Тотално незадовољан** | **2**  **Прилично незадовољан** | **3**  **Нити сам задовољан, нити незадовољан** | **4**  **Прилично сам задовољан** | **5**  **Презадовољан сам** |
| **Водоснабдијевање** |  |  |  | 4 |  |
| **Одводња отпадних вода(канализација)** |  |  | 3 |  |  |

1. **Домаћинство је (Заокружити одговарајући одговор):**

|  |  |
| --- | --- |
| **Анкетирано** | **Домаћинство није анкетирано** |
| **1** | **2** |

1. **Разлог неанкетирања домаћинства ( заокружити одговор):**

|  |  |  |  |
| --- | --- | --- | --- |
| **Домаћинство одбило анкету** | **Домаћинство није пронађено** | **Домаћинство одселило** | **НЕШТО ДРУГО** |
| **1** | **2** | **3** | **4** |